  Майя Бывальцева Ижкарысь 40 школаос нырысетӥ классэ басьтон сярысь куриськонъёсты кутонэз йылпумъязы. Со сярысь ивортэ карлэн пресс-службаез. 27-тӥ оштолэзьлы ивортонъя, дышетсконниос анай-атайёслэсь нылпиоссэс нырысетӥ классэ басьтон сярысь 6 сюрс 869 куриськонъёссэс кутӥзы. Али басьто со нылпиосты, кудъёсыз соиз яке таиз школа борды юнматэм интывылын уло. Соосты кутыны пумит луыны быгато интыос ӧвӧлтэм дыръя гинэ. Сыӵе учырын карысь Дышетонъя управление 41-45-60 номеро телефонъя жингыртыны но нылпиез мукет школае интыян сярысь ужпумез сэрттыны-пертчыны луэ. 1-тӥ пӧсьтолэзьысен пиналъёсты пропискаез чаклатэк кутон кутске. Тегъёс: Дышетон Ижкар Удмуртия школаос  